VENDIM
Nr. 342, datë 15.5.2019

[bookmark: _GoBack]PËR DHËNIEN E MANDATIT TË DEPUTETIT TË KUVENDIT TË SHQIPËRISË, KANDIDATIT TË LISTËS SHUMEMËRORE TË PARTISË LËVIZJA SOCIALISTE PËR INTEGRIM, QARKU KORÇË, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 15.5.2019, me pjesëmarrjen e:
Klement Zguri: kryetar;
Denar Biba: zv.kryetar;
Bledar Skënderi: anëtar;
Edlira Jorgaqi: anëtare;
Rezarta Bitri: anëtare,
shqyrtoi çështjen me 
OBJEKT: Për dhënien e mandatit të deputetit të Kuvendit të Shqipërisë, kandidatit të listës shumemërore të Partisë Lëvizja Socialiste për Integrim, qarku Korçë, për plotësimin e vakancës së njoftuar nga Kuvendi i Shqipërisë, pas dorëheqjes nga mandati i deputetit, të z. Edmond Qamil Panariti.
KËRKUES: Kuvendi i Republikës së Shqipërisë.
BAZA LIGJORE: 	Neni 23, pika 1, germa “a”, neni 164, pika 2, i ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar. 
Komisioni Qendror i Zgjedhjeve, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

VËREN:

[bookmark: _Hlk2859027]Nëpërmjet shkresës nr. 792/1 prot.  datë 25.2.2019, drejtuar Komisionit Qendror të Zgjedhjeve, Sekretari i Përgjithshëm i Kuvendit, z. Genci Gjonçaj, njofton krijimin e vakancave në Kuvendin e Shqipërisë, për shkak të përfundimit të parakohshëm të mandatit të deputetit të zonës zgjedhore të subjektit politik, qarku Korçë, Partia Lëvizja Socialiste për Integrim.
Neni 164, i Kodit Zgjedhor, përcakton se në rast të ndërprerjes së mandatit të deputetit,Kuvendi njofton Komisionin Qendror të Zgjedhjeve, për krijimin e vakancës në Kuvendin e Shqipërisë dhe Komisioni Qendror i Zgjedhjeve merr vendim për dhënien e mandatit, kandidatit të radhës në listën shumemërore, të së njëjtës parti politike në zonën zgjedhore përkatëse, regjistruar sipas nenit 67, të Kodit Zgjedhor. 
Komisioni Qendror i Zgjedhjeve, me vendimin nr. 555, datë 26.7.2017, shpalli rezultatin përfundimtar të zgjedhjeve për Kuvendin e Shqipërisë datë 25.6.2017, si dhe miratoi listën emërore të deputetëve të zgjedhur për çdo subjekt për çdo zonë zgjedhore. Sipas vendimit të sipërcituar Partia Lëvizja Socialiste për Integrim, për zonën zgjedhore qarku Korçë, për zgjedhjet për Kuvendin e Shqipërisë të datës 25 qershor 2017, ka fituar 1 (një) mandat dhe kandidati fitues nga lista shumemërore e Partisë Lëvizja Socialiste për Integrim, qarku Korçë, është numri rendor 1 (një) z. Edmond Qamil Panariti.
Rezulton se lista shumemërore e Partisë Lëvizja Socialiste për Integrim, qarku Korçë, i plotëson të gjitha kriteret e përcaktuara në nenin 67, të Kodit Zgjedhor, duke përfshirë dhe kriterin e gjinisë. Në këto kushte zëvendësimi i vakancës do të bëhet sipas përcaktimeve të nenit 164, pika 2, të Kodit Zgjedhor me kandidatin e radhës. 
Në bazë të nenit 164, pika 2, e Kodit Zgjedhor, KQZ-ja i ka kërkuar kandidatit vijues të listës shumemërore me numër rendor 2 (dy), dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. 
Komisioni Qendror i Zgjedhjeve, me vendimin nr. 78, datë 20.3.2019 ka vendosur të shpallë moszgjedhshmërinë si deputet në Kuvendin e Shqipërisë të kandidatit të radhës në listën shumemërore të Partisë Lëvizja Socialiste për Integrim, qarku Korçë, z. Piro Leonidha Kapurani, pasi nuk dorëzoi formularin e vetëdeklarimit brenda afatit ligjor.
Në bazë të nenit 164, pika 2, e Kodit Zgjedhor, KQZ-ja i ka kërkuar kandidatit vijues të listës shumemërore me numër rendor 3 (tre), dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. 
Komisioni Qendror i Zgjedhjeve, me vendimin nr. 134, datë 9.4.2019 ka vendosur të shpallë moszgjedhshmërinë si deputet në Kuvendin e Shqipërisë të kandidatit të radhës në listën shumemërore të Partisë Lëvizja Socialiste për Integrim, qarku Korçë, znj. Brunilda Kozma Paskali, pasi nuk dorëzoi formularin e vetëdeklarimit brenda afatit ligjor.
Në bazë të nenit 164, pika 2, e Kodit Zgjedhor, KQZ-ja i ka kërkuar kandidatit vijues të listës shumemërore me numër rendor 3 (tre), dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. 
Komisioni Qendror i Zgjedhjeve, me vendimin nr. 244, datë 7.5.2019 ka vendosur të shpallë moszgjedhshmërinë si deputet në Kuvendin e Shqipërisë të kandidatit të radhës në listën shumemërore të Partisë Lëvizja Socialiste për Integrim, qarku Korçë, z. Gentian Roland Çala, pasi nuk dorëzoi formularin e vetëdeklarimit brenda afatit ligjor.
Në bazë të nenit 164, pika 2, e Kodit Zgjedhor, fjalia e fundit, kandidati vijues të cilit i kalon mandati i deputetit, është edhe kandidati për deputet me numër rendor 5 (pesë), z. Vasil Kërstin Sterjovski.
Referuar nenit 11, të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”, vetëdeklarimi dhe verifikimi i kushteve të të dhënave në përputhje me këtë ligj, kryhet për çdo kandidat të listës shumemërore për zgjedhjet pararendëse, për Kuvendin e Shqipërisë, të cilit i takon të marrë mandatin e deputetit për vendin vakant, sipas Kodit Zgjedhor.
Me shkresën nr. 2804 prot., datë 8.5.2019, z. Vasil Kërstin Sterjovski, është njoftuar për dorëzimin e formularit të vetëdeklarimit sipas kërkesave të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”.
Z. Vasil Kërstin Sterjovski, referuar ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”, ka depozituar në Komisionin Qendror të Zgjedhjeve më datë 8.5.2019, formularin e vetëdeklarimit me numër unik 2154, duke pranuar propozimin e organit për vazhdimin e procedurave për marrjen e mandatit. 
Nga verifikimi i të dhënave në formularin e vetëdeklarimit, të z. Vasil Kërstin Sterjovski, rezulton se: nuk ka deklaruar dënime penale, masa sigurimi personal, urdhër kërkimi ndërkombëtar, dëbime. 
Në formularin e vetëdeklarimit në seksionin B “Gjenealitete të mëparshme” ka deklaruar se ka ndryshuar mbiemrin nga “Sterjo” në “Sterjovski” dhe ka patur të shënuar gabim datëlindjen, specifikisht viti i lindjes është shënuar gabimisht “1983” në vend që të shënohej saktë “1982”.
Në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike” dhe kreut V, pika 2, germa “b” dhe pikës 3, germa “c”, të vendimit të Kuvendit nr. 17/2016 “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015”, Komisioni Qendror i Zgjedhjeve, me shkresën nr. 2855 prot., datë 10.5.2019, ka kërkuar informacion nga zyra e gjendjes civile dhe me shkresën nr. 2858 prot., datë 10.5.2019, ka kërkuar informacion nga zyra e gjendjes gjyqësore, për kandidatin për deputet, qarku Korçë, për Kuvendin e Shqipërisë, z. Vasil Kërstin Sterjovski.
KQZ-ja, gjithashtu, ka bërë publikimin e formularit të vetëdeklarimit në faqen zyrtare të internetit.
Zyra e gjendjes gjyqësore ka dërguar në Komisionin Qendror të Zgjedhjeve, verifikimin e gjendjes gjyqësore për kandidatin për deputet, qarku Korçë, për Kuvendin e Shqipërisë, z. Vasil Kërstin Sterjovski, sipas së cilës rezulton se është i padënuar nga gjykatat shqiptare. 
Drejtoria e Përgjithshme e Gjendjes Civile nuk i ka kthyer ende përgjigje kërkesës sonë.
Nga verifikimi i të dhënave në formularin e vetëdeklarimit të z. Vasil Kërstin Sterjovski, rezulton se, nuk është deklaruar asnjë e dhënë që ka të bëjë me kushtet e ndalimit të zgjedhjes në funksionin e deputetit, sipas ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”. 
Rezulton se me vendimin nr. 874, datë 8.7.2015 të Komisionit Qendror të Zgjedhjeve, z. Vasil Këstrin Sterjovski i është dhënë mandati i anëtarit të këshillit bashkisë Pustec, i subjektit politik Partia Lëvizja Socialiste për Integrim, për Zgjedhjet për Organet e Qeverisjes Vendore, qarku Korçë, Bashkia Korçë. Pranë Komisionit Qendror të Zgjedhjeve është depozituar vendimi i Këshillit Bashkiak Pustec nr. 44, datë 12.5.2019, për miratimin e dorëheqjes nga funksioni i anëtarit të Këshillit Bashkiak Pustec të z. Vasil Këstrin Sterjovski, dhe shpalljen e vakancës në Këshillin Bashkiak.
Për sa më sipër, mandati i ndërprerë i përket kandidatit të radhës të listës shumemërore e Partisë Lëvizja Socialiste për Integrim në zonën zgjedhore qarku Korçë, i renditur me numër rendor 5 (pesë), z. Vasil Kërstin Sterjovski.

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a”, neni 164, pika 2, të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

1. T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Lëvizja Socialiste për Integrim, qarku Korçë, z. Vasil Kërstin Sterjovski.
2. Ky vendim hyn në fuqi menjëherë dhe botohet në Fletoren Zyrtare.
3. Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e këtij vendimi.

KRYETAR
Klement Zguri

